
VATROGASNA ZAJEDNICA

KARLOVAČKE ŽUPANIJE

KARLOVAC, Gažanski trg 11



Karlovac, 11. veljače 2014. g.

I  Z  V  J  E  Š  Ć  E

NADZORNOG ODBORA O RADU  I  MATERIJALNO FINANCIJSKOM POSLOVANJU VATROGASNE ZAJEDNICE KARLOVAČKE ŽUPANIJE ZA 2013. GODINU

              Vatrogasna zajednica Karlovačke županije svoje poslovne knjige vodi sukladno Uredbi o računovodstvu neprofitnih organizacija (Nar.nov., br. 10/08.i 7/09.). Sastavni dio Uredbe čine propisani Računski plan, stope amortizacije i obrasci financijskih izvještaja koji se sastavljaju. 

Poslovanje se vodi i prema Statutu, programima i drugim aktima Vatrogasne zajednice Karlovačke županije. Sredstva premija osiguranja vode se na posebnom računu sukladno Zakonu o vatrogastvu.

              Nadzorni odbor u sastavu, Gordana Milčić kao predsjednik, Ivan Benić i Damir Vergot kao članovi, pregledao je materijalno i financijsko-računovodstveno poslovanje Vatrogasne zajednice Karlovačke županije za 2013. godinu, kontrolom knjigovodstvene dokumentacije, usporedbom knjiženih stavaka sa stavkama iz pregleda i usporedbom plana  sa ostvarenjem, utvrdio je slijedeće: 

              Ukupni prihodi VZKŽ u 2013. godini ostvareni su u ukupnom iznosu od 723.281,83 kn. Najveću stavku čine prihodi po posebnim propisima u iznosu od 672.715,61 kn koji se sastoje od prihoda iz proračuna Karlovačke županije 578.189,33 kn i prihoda od premije osiguranja 94.526,28 kn. Prihodi od financijske imovine doznačeni su u iznosu od 566,22 kn, a prihodi od donacija iz županijskog proračuna 50.000,00 kn.

Ukupni rashodi VZKŽ u 2013. godini ostvareni su u ukupnom iznosu od 716.810,86 kn. Rashodi se sastoje od rashoda za zaposlene (255.339,44 kn), materijalnih rashoda (313.884,92 kn), rashoda amortizacije (15.741,15 kn), financijskih rashoda (4.796,58 kn), donacija (126.398,77 kn) i rashoda za ostala porezna davanja (650,00 kn). 

U razdoblju 01.01.2013. - 31.12.2013. godine ostvaren je ukupni višak prihoda nad rashodima u iznosu od 6.470,97 kn koji će biti iskorišten u 01.mj 2014. god. za redovno poslovanje Zajednice. Budući je u početnoj bilanci na dan 01.01.2013. godine iskazan preneseni višak prihoda od 248.098,69 kn, nakon provedenih knjiženja na dan 31.12.2013. godine ukupni višak prihoda raspoloživ za slijedeće razdoblje iznosi 254.569,66 kn.

Iz cjelokupne dokumentacije vidljivo je da su sredstva iz proračuna namijenjena za redovnu djelatnost trošena na financiranje programa rada i aktivnosti Vatrogasne zajednice Karlovačke županije prema Planu prihoda i rashoda, sredstva preventive osiguravajućih društava prema Mjerilima i odlukama Upravnog odbora za nabavu vatrogasne opreme i sredstava za gašenje, osposobljavanje vatrogasaca i pomaganje vatrogastva na području od posebne državne skrbi, a kapitalna sredstva iz proračuna Karlovačke županije utrošena su za modernizaciju komunikacije putem sustava veze. 
 
   Nadzorni odbor utvrđuje da se sve poslovne knjige vode uredno i ažurno. Svi traženi financijski izvještaji predani su na propisanim obrascima nadležnim institucijama u rokovima predviđenima odredbama gore navedene Uredbe, što je i potvrđeno ovjerama od istih.


      U 2013. godini održano je šest redovnih sjednica Upravnog odbora, četiri redovne sjednice Zapovjedništva, pet sjednica Kolegija, jedna redovna i jedna izborna sjednica Skupštine, i 17 sjednica radnih komisija VZKŽ.

              Nadzorni odbor ocjenjuje da se u 2013. godini cjelokupan rad Vatrogasne zajednice Karlovačke županije, kao i njenih izvršnih i radnih tijela odvijao u skladu sa svim propisanim zakonima, pravilnicima i unutrašnjim aktima uz maksimalno angažiranje i zalaganje svih njenih članova. Slijedom navedenog Nadzorni odbor predlaže Skupštini da ovo izvješće prihvati u cijelosti.

       Gordana Milčić, predsjednik ____________________

       Ivan Benić, član    ____________________________

       Damir Vergot, član     _________________________

